Blaze7451/Wiki-th-20250601 huggingface dataset:
กระดูกหน้าผาก

กระดูกหน้าผาก (frontal bone) เป็นกระดูกที่อยู่ในกะโหลกศีรษะของมนุษย์ มีรูปร่างเหมือนเปลือกหอยแครง ประกอบด้วย 2 ส่วน ได้แก่- ส่วนแนวตั้ง (vertical portion) หรือ สความา ฟรอนทาลิส (squama frontalis) ซึ่งสัมพันธ์กับบริเวณของหน้าผาก- ส่วนเบ้าตา หรือ ส่วนแนวนอน (orbital or horizontal portion) หรือ พารส์ ออร์บิทาลิส (pars orbitalis) ซึ่งเปิดเข้าสู่หลังคาของเบ้าตาและโพรงจมูก

**ขอบกระดูก**
ขอบกระดูกของสความา ฟรอนทาลิสมีลักษณะหนา เป็นรูปฟันเลื่อยที่แข็งแรงมาก ลาดลงที่แผ่นกระดูกด้านในที่อยู่ด้านบนซึ่งเป็นที่ประกบเข้ากับกระดูกข้างขม่อม (parietal bones) และลาดลงที่แผ่นกระดูกด้านนอกของทั้งสองข้างซึ่งเป็นบริเวณที่รับแรงกดด้านข้างของกระดูกเหล่านี้ ขอบด้านนี้ต่อเนื่องลงมาทางด้านล่างเป็นพื้นผิวรูปสามเหลี่ยมขรุขระและเป็นข้อต่อกับปีกกระดูกใหญ่ของกระดูกสฟีนอยด์ (sphenoid)
ขอบกระดูกด้านหลังของแผ่นเบ้าตา (posterior borders of the orbital plates) มีลักษณะบางและเป็นฟันเลื่อยซึ่งเป็นข้อต่อกับปีกเล็กของกระดูกสฟีนอยด์

**โครงสร้าง**
สความา (squama) และไซโกมาติก โพรเซส (zygomatic processes) มีลักษณะหนามาก ประกอบด้วยกระดูกเนื้อโปร่งซึ่งอยู่ระหว่างแผ่นกระดูกเนื้อแน่น 2 ชั้นด้านนอกที่ประกบอยู่ ในบริเวณของกระดูกที่มีโพรงอากาศหน้าผาก (frontal air sinuse) จะไม่มีส่วนของกระดูกเนื้อโปร่ง
ส่วนเบ้าตามีลักษณะบาง แสงผ่านได้บางส่วน และประกอบด้วยกระดูกเนื้อแน่นเท่านั้น

**ภาพอื่นๆ**

**แหล่งข้อมูลอื่น**
 01-  Roche Lexicon - illustrated navigator, at Elsevier 34256.000-1 date=2009-08-13 
หมวดหมู่:ระบบโครงกระดูก
หมวดหมู่:กะโหลกศีรษะ
แผ่นดินศักดิ์สิทธิ์

ไฟล์:Valle mar muerto.jpg|right|thumb|270px|ทะเลเดดซี
แผ่นดินศักดิ์สิทธิ์ (Holy Land; הקודש; Terra Sancta; الأرض المقدسة; ภาษาอารามิคโบราณ:  ארעא קדישא  Ar'a Qaddisha) หมายถึงดินแดนที่มีความสำคัญทางประวัติศาสตร์ในบริเวณประเทศอิสราเอลซึ่งมีความสำคัญต่อศาสนาสำคัญศาสนาอับราฮัมสามศาสนา ได้แก่ ศาสนายูดาห์ ศาสนาคริสต์ และศาสนาอิสลาม สาเหตุของความศักดิ์สิทธิ์เนื่องจากความสำคัญของกรุงเยรูซาเลมทางศาสนาและความสำคัญของการเป็นดินแดนแห่งอิสราเอล
สงครามครูเสดใช้ดินแดนศักดิ์สิทธิ์เป็นสาเหตุในการยึดคืนเพราะเป็นดินแดนที่มีความหมายต่อพันธสัญญาใหม่ ในปัจจุบันดินแดนบริเวณนี้เป็นดินแดนของความขัดแย้งระหว่างอาหรับและอิสราเอล

**อ้างอิง**
หมวดหมู่:ศาสนายูดาห์
หมวดหมู่:ศาสนาคริสต์
หมวดหมู่:ศาสนสถานอิสลาม
หมวดหมู่:สงครามครูเสด
กุมภัณฑ์

กุมภัณฑ์ (Kumbhaṇḍa; Kumbhāṇḍa) คือ เทวดากลุ่มหนึ่งตามความเชื่อในศาสนาพุทธ มีร่างสูงใหญ่ ท้องโต ตาโตแดงก่ำ เป็นบริวารของท้าววิรุฬหก กุมภัณฑ์มี 3 พวก คือ 
รูปสลักกุมภัณฑ์ สร้างจากหินแกรนิตดำ
*กุมภัณฑ์ชั้นสูงอาศัยในสวรรค์ชั้นจาตุมหาราชิกา มีหน้าที่รักษาประตูสวรรค์ บางพวกก็ได้ตำแหน่งเป็นพระยม ไปทำหน้าที่ตัดสินตามขุมนรกต่าง ๆ บ้างก็เป็นนายบัญชี ผู้อ่านบัญชีกรรม
*กุมภัณฑ์ชั้นกลางอาศัยอยู่บนโลก ทำหน้าที่รักษาสถานที่ต่าง ๆ หากมีผู้ล่วงล้ำเข้าไป ก็จะจับผู้นั้นกินเสีย กุมภัณฑ์กลุ่มนี้ เหมือนพวกรากษส 
*กุมภัณฑ์ชั้นต่ำคือ ยมทูต ยมบาล อาศัยในนรกภูมิ มีหน้าที่ลงโทษสัตว์นรกต่าง ๆ ตามกรรมที่สัตว์นั้นได้ทำไว้ ในคติฮินดูมีลักษณะเป็นยักษ์แคระ พุงโต ผมหยิก ชอบกินเนื้อและดื่มสุรา ในรามเกียรติ์ กุมภกรรณ และ มูลพลัม เป็นยักษ์ที่มีลักษณะเหมือนพวกกุมภัณฑ์

**อ้างอิง**
หมวดหมู่:เทวดาในศาสนาพุทธ
กองทัพซินดาบัดขาลิสถาน

กองทัพซินดาบัดขาลิสถาน (Khalistan Zindabad Force) เป็นกองกำลังชาวสิกข์ที่อยู่ในชัมมูในบริเวณที่มีชาวสิกข์อาศัยอยู่มาก เพื่อเรียกร้องการจัดตั้งรัฐอิสระของชุมชนชาวสิกข์ชื่อขาลิสถาน แยกจากรัฐปัญจาบในอินเดียรวมทั้งดินแดนบางส่วนของรัฐหรยณะและหิมาจัลประเทศด้วยการต่อสู้ด้วยอาวุธ
ผู้นำกลุ่มคือรณชิต สิงห์ นีตา ซึ่งเป็นหนึ่งในรายชื่อบุคคลที่รัฐบาลอินเดียต้องการตัวมากที่สุดจำนวน 20 คน เชื่อว่าปัจจุบันอยู๋ในลาฮอร์ ศูนย์กลางของจังหวัดปัญจาบในปากีสถาน เขาเป็นชาวชัมมู และกองทัพนี้มีพื้นที่ส่วนใหญ่อยู่ในเขตของชาวสิกข์ในชัมมู
ตั้งแต่ พ.ศ. 2533 เป็นต้นมา กองทัพซินดาบัดขาลิสถานจัดว่าไม่มีกิจกรรมมากนัก แต่ยังสนับสนุนให้มีการประท้วงรัฐบาลอินเดียในปัญจาบ ชัมมูและกัษมีระ และเชื่อว่าปัจจุบันมีความพยายามที่จะร่วมมือกับกองกำลังต่างๆในกัษมีระ ในเดือนธันวาคม พ.ศ. 2538 สหภาพยุโรปจัดให้กองทัพซินดาบัดขาลิสถานเป็นองค์กรก่อการร้ายและห้ามสมาชิกของขบวนการเข้าสู่ประเทศสมาชิก

**อ้างอิง**
หมวดหมู่:ขบวนการทางการเมืองในประเทศอินเดีย
หมวดหมู่:ขบวนการทางการเมืองในประเทศปากีสถาน
หมวดหมู่:ขบวนการก่อการร้าย
รัฐซัสแคตเชวัน

รัฐซัสแคตเชวัน คือรัฐหนึ่งของประเทศแคนาดา ที่ตั้งอยู่ตอนกลางถัดไปทางตะวันตกของประเทศ เป็นหนึ่งในสองรัฐของประเทศที่ไม่มีส่วนที่ติดกับทะเล

**อ้างอิง**

**หนังสืออ่านเพิ่ม**
 Archer, John H. Saskatchewan: A History. Saskatoon: Western Producer Prairie Books, 1980. 422 pp.- Bennett, John W. and Kohl, Seena B.  Settling the Canadian-American West, 1890–1915. University of Nebraska Press, 1995. 311 pp.- Bill Waiser. Saskatchewan: A New History (2006)- Bocking, D. H., ed. Pages from the Past: Essays on Saskatchewan History. Saskatoon: Western Producer Prairie Books, 1979. 299 pp.- LaPointe, Richard and Tessier, Lucille. The Francophones of Saskatchewan: A History. Regina: University of Regina, Campion Coll., 1988. 329 pp.- Lipset, Seymour M.  Agrarian Socialism: The Cooperative Commonwealth Federation in Saskatchewan: A Study in Political Sociology. University of California Press, 1950.- Martin, Robin Shades of Right: Nativist and Fascist Politics in Canada, 1920–1940, University of Toronto Press, 1992.

**แหล่งข้อมูลอื่น**
  Government of Saskatchewan-  Encyclopedia of Saskatchewan- Regional/North_America/Canada/Saskatchewan-  CBC Digital Archives – Saskatchewan @ 100-  Royal Canadian Mounted Police date=2008-03-17 -  Saskatchewan!-  SaskTourism
ซัสแคตเชวัน
ซัสแคตเชวัน
โฮเซ อันโตนิโอ อากีร์เร

โฮเซ อันโตนิโอ อากีร์เร (José Antonio Aguirre) มีชื่อเต็มว่า โฮเซ อันโตนิโอ อากีร์เร บัลเดรัส (José Antonio Aguirre Balderas; เกิด 5 กรกฎาคม ค.ศ. 1975) เป็นอดีตนักมวยสากลชาวเม็กซิกันที่เข้าแข่งขันใน ค.ศ. 1995 ถึง 2015

**เกียรติประวัติ**
 แชมป์ NABF รุ่นมินิมั่มเวท
** ชิง 28 กุมภาพันธ์ 2541 ชนะน็อค มาร์ติน อาเซเบโด ยก 2 ที่ เม็กซิโก
** ป้องกันแชมป์ครั้งที่ 1, 20 พฤษภาคม 2541 ชนะน็อค เฟร์นันโด ลูนา เบเลซ ยก 7 ที่ เม็กซิโก
** ป้องกันแชมป์ครั้งที่ 2, 13 สิงหาคม 2541 ชนะน็อค ราฟาเอล โอโรสโก ยก 2 ที่ เม็กซิโก
** ป้องกันแชมป์ครั้งที่ 3, 3 ตุลาคม 2541 ชนะน็อค กุสตาโบ อันดราเด ยก 1 ที่ เม็กซิโก
** ป้องกันแชมป์ครั้งที่ 4, 5 สิงหาคม 2542 ชนะน็อค ราฟาเอล โอโรสโก ยก 6 ที่ เม็กซิโก
** ป้องกันแชมป์ครั้งที่ 5, 15 พฤศจิกายน 2542 ชนะน็อค ฮวน การ์โลส โมเรโน ยก 2 ที่ เม็กซิโก
** สละแชมป์- แชมป์โลกรุ่นมินิมัมเวท WBC
** ชิง 11 กุมภาพันธ์ 2543 ชนะคะแนน วันดี สิงห์วังชา ที่ สมุทรสาคร
** ป้องกันแชมป์ครั้งที่ 1, 7 กรกฎาคม 2543 ชนะน็อค โฆเซ ลุยส์ เซเปดา ยก 5 ที่ เม็กซิโก
** ป้องกันแชมป์ครั้งที่ 2, 21 มกราคม 2543 ชนะน็อค เอร์เดเน ชูลูอุน ยก 4 ที่ เม็กซิโก
** ป้องกันแชมป์ครั้งที่ 3, 2 กุมภาพันธ์ 2544 ชนะคะแนน แมนนี่ เมลชอร์ ที่ เม็กซิโก
** ป้องกันแชมป์ครั้งที่ 4, 11 พฤศจิกายน 2544 ชนะน็อค ยาซูโอะ โทกิมิตสึ ยก 3 ที่ ญี่ปุ่น
** ป้องกันแชมป์ครั้งที่ 5, 19 ตุลาคม 2545 ชนะคะแนน ฮวน ปาลาซิโอส ที่ เม็กซิโก
** ป้องกันแชมป์ครั้งที่ 6, 22 กุมภาพันธ์ 2546 ชนะน็อค ฮวน อัลฟองโซ เคบ บาส ยก 7 ที่เม็กซิโก
** ป้องกันแชมป์ครั้งที่ 7, 23 มิถุนายน 2546 ชนะน็อค เคตาโร โฮชิโนะ ยก 12 ที่ ญี่ปุ่น
** เสียแชมป์ 10 มกราคม 2547 แพ้คะแนน อีเกิล เด่น จุลพันธ์ ที่ ญี่ปุ่น- แชมป์ WBA Fedecaribe รุ่นไลท์ฟลายเวท
** ชิง 4 สิงหาคม 2549 ชนะคะแนน ฟรานซิสโต โซโต ที่ เม็กซิโก
** สละแชมป์- เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นไลท์ฟลายเวท WBC เมื่อ 11 มีนาคม 2548 แพ้น็อค เอริก โอร์ติซ ยก 7 ที่ เม็กซิโก
** ชิงแชมป์โลกรุ่นไลท์ฟลายเวท WBA เมื่อ 20 สิงหาคม 2548 แพ้น็อค โรเบร์โต บัซเกซ ยก 4 ที่ ปานามา
** ชิงแชมป์โลกรุ่นไลท์ฟลายเวท WBC เมื่อ 18 กุมภาพันธ์ 2549 แพ้คะแนน ไบรอัน วิโลเรีย ที่ สหรัฐ
** ชิงแชมป์โลกรุ่นไลท์ฟลายเวท IBF เมื่อ 19 พฤษภาคม 2550 แพ้น็อค ยูลิเซส โซลิส ยก 9 ที่ เม็กซิโก

**อ้างอิง**

**แหล่งข้อมูลอื่น**
name=โฮเซ อันโตนิโอ อากีร์เร
หมวดหมู่:นักมวยสากลชาวเม็กซิโก
หมวดหมู่:แชมป์โลก WBC
หมวดหมู่:บุคคลจากรัฐตาบัสโก
ลิลี่ ชูชู แด่เธอตลอดไป

ลิลี่ ชูชู แด่เธอตลอดไป (Rirī Shushu no Subete; All About Lily Chou-Chou)  เป็นภาพยนตร์ญี่ปุ่น ผลงานการกำกับโดยชุนจิ อิวาอิ (Iwai Shunji) ออกฉายในปี พ.ศ. 2544 ณ ประเทศญี่ปุ่น

**เรื่องย่อ**
ยูอิจิ เด็กหนุ่มผู้หลงใหลในเสียงเพลงของ ลิลลี่ ภายนอกเค้าเป็นเพียงเด็กหนุ่มธรรมดา ที่ไม่ค่อยชอบจะสุงสิงกับใครมากนัก แต่เมื่อเค้ามาอยู่ในโลกแห่งไซเบอร์แล้ว เค้าคือผู้ตั้งเวปบอร์ดหนึ่ง ที่ซึ่งเป็นศูนย์รวมบุคคลทั้งหลายที่หลงใหลในเสียงเพลงของลิลลี่ ที่เป็นที่ซึ่งไม่มีใครรู้จักตัวตนของเค้า หรือแม้แต่คนอื่น ๆ

**นักแสดง**

**นักแสดงหลัก**
 ฮายาโตะ อิชิฮาระ ( Hayato Ichihara ) .... Yuichi Hasumi- ชูโก โอชินาริ ( Shugo Oshinari ) .... Shusuke Hoshino- อะยูมิ อิโต้ ( Ayumi Ito ) .... Yoko Kuno- ทาคาโอะ โอซาวะ ( Takao Osawa ) .... Tabito Takao- อิซุมิ อินาโมริ ( Izumi Inamori ) .... Izumi Hoshino- ยู อะโออิ ( Yu Aoi ) .... Shiori Tsuda- มิวาโกะ อิชิคาวะ ( Miwako Ichikawa ) .... Shimabukuro- คาซุสะ มัตสึดะ ( Kazusa Matsuda ) .... Sumika Kanzaki- เรียว คาทสึจิ ( Ryo Katsuji ) .... Terawaki Shioske- ซัลยู ( Salyu ) .... Lily Chou-Chou ( Voice )

**นักแสดงรอง**
 ยูคิ อิโต้ ( Yuki Ito ) .... Kamino- ฮิเดะยูคิ คาซะฮาระ ( Hideyuki Kasahara ) .... Kyota Shimizu- ทาคาโกะ บาระ ( Takako Baba ) .... School girl- โทโมะฮิโระ คาคุ ( Tomohiro Kaku ) .... Yuichi's friend- โยจิ ทานะกะ ( Yoji Tanaka ) .... Teacher

**เพลงประกอบ**
Original Album by  Takeshi Kobayashi
เพลงประกอบภาพยนตร์โดย ทาเคชิ โคบายาชิ  ขับร้องโดย  ซัลยู ( Salyu )

**รางวัล**
 2002 Berlin International Film Festival - Panorama ( Shunji Iwai)- 2002 6th Shanghai International Film Festival - Best Music ( Takeshi Kobayashi) and Special Jury Award ( Shunji Iwai)

**อ้างอิง**
  wiki.theppn Salyu date=2008-04-21   

**แหล่งข้อมูลอื่น**
  เว็บไซต์อย่างเป็นทางการ  -  เว็บไซต์วิกิพีเดีย -  เว็บไซต์IMDb -  Salyu 
หมวดหมู่:ภาพยนตร์ญี่ปุ่น
หมวดหมู่:ภาพยนตร์ที่กำกับโดย ชุนจิ อิวาอิ
หมวดหมู่:ภาพยนตร์ชีวิต
หมวดหมู่:ภาพยนตร์เพลง
หมวดหมู่:ภาพยนตร์ที่ออกฉายในปี พ.ศ. 2544
ฮัรกัต ญิฮาด อิสลาม

ฮัรกัต ญิฮาด อิสลาม (Harkat-ul-Jihad-Islami; ภาษาอาหรับ:حركة الجهاد الإسلامي‎) เป็นกลุ่มก่อการร้ายในประเทศบังกลาเทศ มีเขตอิทธิพลอยู่ทางภาคใต้ติดกับพรมแดนพม่า มีความเชื่อมโยงกับกลุมก่อการร้ายในไทย มาเลเซีย อุดมการณ์ของกลุ่มไม่ได้อยู่ที่การจัดตั้งรัฐอิสลาม แต่เป็นการต่อสู้เพื่อสงครามศักดิ์สิทธิ์ ต่อต้านและขับไล่คนต่างศาสนา แบบเดียวกับกลุ่มตาลีบันในอัฟกานิสถาน และได้รับแรงบันดาลใจจากการต่อสู้ในปากีสถานด้วย
	
นอกจากนี้ ขบวนการนี้ยังเป็นผู้ร่วมก่อตั้งแนวร่วมอิสลามข้ามชาติ ที่นำโดย โอซามา บิน ลาเดน และเป็นผู้ฝึกอาวุธให้กับเยาวชนจากไทย พม่า มาเลเซียและอินโดนีเซียเพื่อต่อต้านรัฐบาลด้วย

**อ้างอิง**
 อัศวิน เนตรโพธิ์แก้ว. สงครามเงา. กทม. นาครมีเดีย. 2548 หน้า 89

**แหล่งข้อมูลอื่น**
  Profile of HuJI-Bangladesh (HuJI-B) date=2008-06-25 -  HuJI Profile on FAS.org
หมวดหมู่:ขบวนการทางการเมืองในประเทศบังกลาเทศ
หมวดหมู่:ขบวนการก่อการร้าย
มันเทศ

ต้นมันเทศในไร่
หัวมันเทศสีม่วงที่พบในเอเชีย
มันเทศ (sweet potato) เป็นพืชหัวเกรียนใต้ดินเถาเลื้อยราบไปบนพื้นดิน ปลูกเป็นพืชไร่ มีเนื้อสีหลายสีตามสายพันธุ์ ใช้ประโยชน์ได้ทุกส่วน เช่น เถา ใบ หัว นิยมนำมารับประทานโดย ต้ม หรือ เผา ทำเป็นอาหารคาวหวาน ส่วนผสมของอาหารสำหรับเด็ก ใช้เป็นอาหารสัตว์ เป็นต้น

**ลักษณะทางพฤกษศาสตร์**
มันเทศ เป็นพืชอายุยืน ไม่มีเนื้อไม้ รากแตกตามข้อและมีรากที่ขยายใหญ่เพื่อสะสมอาหาร มีรูปร่าง ขนาด จำนวนและสีของหัวต่างกัน ตั้งแต่สีขาว สีเหลือง สีน้ำตาล สีแดง และสีม่วง ใบเดี่ยว ไม่มีหูใบ มีต่อมน้ำหวานสองต่อมตรงขั้วใบ ก้านใบด้านบนเป็นร่องลึก กลีบดอกรูปกรวยสีขาวหรือสีม่วงแดง กลีบดอกในส่วนที่เป็นหลอดมีสีม่วง รังไข่ล้อมรอบด้วยต่อมน้ำหวานสีส้มเป็นพู ยอดเกสรตัวเมียมี 2 พู สีขาวหรือสีม่วงอ่อน ผลเป็นแบบแคบซูล มันเทศที่หัวมีสีม่วงบางครั้งเรียกมันต่อเผือกด้วย

**การใช้ประโยชน์**
มันเทศมีถิ่นกำเนิดในอเมริกากลางหรืออเมริกาใต้ เส้นทางการกระจายพันธุ์ของมันเทศมี 3 ทิศทางคือ เส้นทางกูมาราออกจากทางเหนือของอเมริกาเหนือไปยังแถบตะวันตกของพอลินีเซีย เส้นทางบาตาตาสเข้าสู่แอฟริกาและเอเชียผ่านทางยุโรป และเส้นทางกาโมเต จากเม็กซิโกเข้าสู่ฮาวาย กวมแล้วผ่านไปยังฟิลิปปินส์ มันเทศเป็นพืชที่ใช้หัวบริโภค ใช้เป็นอาหารสัตว์น้อย ในทางอุตสาหกรรมใช้ผลิตแป้งและแอลกอฮอล์ ในเขตร้อนของเอเชียนิยมรับประทานเป็นอาหารว่าง ส่วนในเกาะนิวกินีและแถบโอเชียเนียบางประเทศรับประทานเป็นอาหารหลัก ยอดอ่อนรับประทานเป็นผักได้ องค์ประกอบในหัวมันเทศส่วนใหญ่เป็นแป้ง หัวที่มีเนื้อสีส้มมีเบตาแคโรทีน หัวสดมีวิตามินซีมาก

**คุณค่าทางอาหาร**

**สายพันธุ์**
# พันธุ์พิจิตร 1 พจ. 113-7, พจ. 115-1, พจ. 166-5
# พันธุ์แม่โจ้ 
# พันธุ์ห้วยสีทน
# พันธุ์โอกุด (เกษตร)

**อ้างอิง**

**แหล่งข้อมูลอื่น**
  ประวัติความเป็นมาของมันเทศ
หมวดหมู่:พืชไร่
หมวดหมู่:พืชที่รับประทานได้
หมวดหมู่:วงศ์ผักบุ้ง
หมวดหมู่:อาหารหลัก
หมวดหมู่:พืชหัว
แนวร่วมประชาธิปไตยแห่งชาติโบโดแลนด์

ธงของแนวร่วมประชาธิปไตยแห่งชาติโบโดแลนด์
แนวร่วมประชาธิปไตยแห่งชาติโบโดแลนด์ (National Democratic Front of Bodoland; NDFB) เป็นองค์กรทางทหารที่ต่อสู้เพื่อแยกดินแดนโบโดแลนด์สำหรับชาวโบโดจากรัฐอัสสัม ผู้นำกลุ่มคือ รันไซกระ นาบลา ไดมารี หรือฉายา รันจัน ไดมารี จัดเป็นองค์กรก่อการร้ายและรัฐบาลอินเดียพยายามเจรจาสงบศึกกับองค์กรนี้

**จุดเริ่มต้น**
องค์กรนี้ก่อตั้งเมื่อ 3 ตุลาคม พ.ศ. 2529 ในหมู่บ้านโอทลา ขาสิทารี ใกล้กับอุทัลคุรี เริ่มแรกมีชื่อว่ากองทัพเพื่อความปลอดภัยโบโด และเปลี่ยนมาใช้ชื่อปัจจุบันเมื่อ พ.ศ. 2536 องค์กรนี้เป็นคนละองค์กรกับกองทัพพยัคฆ์ปลดปล่อยโบโด ธงขององค์กรนี้เป็นธงพื้นเขียว มีดาวสีเหลืองบนพื้นสีแดงอยู่ตรงมุมธง

**จุดประสงค์**
องค์กรนี้ต่อสู้เพื่อจัดตั้งโบโดแลนด์ทางเหนือของแม่น้ำพรหมบุตร มีกิจกรรมต่อเนื่องตั้งแต่ พ.ศ. 2533 มีทหารประมาณ 1,000 นาย และเป็นพันธมิตรกับสภาสังคมนิยมแห่งชาตินาคาลิม และมีค่ายฝึกการก่อการร้ายอยู่ทางใต้ของภูฏาน ในเดือนธันวาคม พ.ศ. 2536 กองกกำลังทหารของรัฐบาลอินเดียและภูฏานได้ร่วมมือกันเข้าไปกวาดล้างค่ายก่อการร้ายของแนวร่วมในภูฏาน องค์กรนี้เกี่ยวข้องกับการลอบสังหาร พิเนศวร พรหมา นักกิจกรรมชาวฮินดูที่รณรงค์ให้เรียนภาษาโบโดที่เขียนด้วยอักษรโรมัน

**การสงบศึก**
ภายใต้ข้อตกลงเมื่อ 24 พฤษภาคม พ.ศ. 2548 รัฐบาลอินเดียกับแนวร่วมฯตกลงสงบศึกกันตั้งแต่ 1 มิถุนายน พ.ศ. 2548 เป็นต้นมา 
หมวดหมู่:ขบวนการทางการเมืองในประเทศอินเดีย
หมวดหมู่:ขบวนการก่อการร้าย
เสวี่ยเหลียนกว่อ

เสวี่ยเหลียนกว่อ (Yacon ;ชื่อวิทยาศาสตร์: Smallanthus sonchifolius) หรือ ผลบัวหิมะ เป็นพืชหัวใต้ดินคล้ายมันเทศ แต่มีความหนาแน่นของแป้งน้อยกว่า มีปริมาณของน้ำมากกว่า มีรสหวานเฉพาะตัว  ต้นสูง 2-3 เมตร เมื่อโตเต็มที่จะแทงดอกสีเหลืองประมาณ 4 – 5 ดอก

**สรรพคุณ**
ทางยาสมุนไพรช่วย ลดน้ำตาล ไขมัน และคอเลสเตอรอลในเลือด เป็นการป้องกันและรักษาอาการของโรคความดันโลหิตสูงและโรคเบาหวาน

**อ้างอิง**
หมวดหมู่:สมุนไพร
หมวดหมู่:วงศ์ทานตะวัน
มิสไทยแลนด์ยูนิเวิร์ส 2548

มิสไทยแลนด์ยูนิเวิร์ส ประจำปี พ.ศ. 2548 โดยทำการเก็บตัวเพื่อร่วมทำกิจกรรมระหว่างการประกวด ที่ จังหวัดภูเก็ต และประกวด ณ ห้องบางกอกคอนเวนชั่นเซ็นเตอร์ ศูนย์การค้าเซ็นทรัล พลาซ่า กรุงเทพฯ วันที่ 26 มีนาคม 2548 โดยการประกวดในครั้งนี้ผู้ชนะจะเข้าร่วมการประกวดนางงามจักรวาลหรือมิสยูนิเวิร์ส 2005 ณ กรุงเทพมหานคร, ประเทศไทย นับเป็นครั้งที่สองที่ไทยได้จัดการประกวดนางงามจักรวาล โดยครั้งแรกจัดขึ้นเมื่อปี 1992 โดยมี อรอนงค์ ปัญญาวงศ์  
เป็นตัวแทนประเทศไทยเข้าร่วมการประกวดในปีนั้น โดยในการประกวดครั้งนี้มีสาวงามเข้าร่วมการประกวด 44 คน โดยมี มรกต กิตติสาระ มิสไทยแลนด์ยูนิเวิร์ส 2547 เป็นผู้มอบมงกุฏให้กับ ชนันภรณ์ รสจันทน์

**ผลการประกวด**

**ตำแหน่งต่างๆ**

**ผู้เข้าประกวด**
 (1) สุจิตรา พระอาทิตย์สุขุม (ขอนแก่น)- (2) สายฝน ชีช้าง (กรุงเทพ)- (3) พิชญาณี บัวงาม (กาญจนบุรี)- (4) อัญชุลี ธรรมชชาติ (เชียงใหม่)- (5) ณัฐญาภรณ์ ประเสริฐหมอ (สระบุรี)- (6) ประพิมพรรณ ริมชลา (กรุงเทพ)- (7) อภัสนันท์ พระพลศรี (อุตรดิตถ์) - (8) อุษณีย์ วัฒฐานะ (กรุงเทพ)- (9) นุสรา สุขหน้าไม้  (กรุงเทพ)- (10) วัชรวรรณ รุ่งเกียรติกุล (กรุงเทพ)- (11) เยาวลักษณ์ กลัญชัย (กรุงเทพ)- (12) กรรณาภรณ์ เปรมอ่อน (กรุงเทพ)- (13) มณิสรา เทศอุดม (นนทบุรี)- (14) อารีย์ สุขอุดม (ชลบุรี)- (15) อารยา ประสมผล (ระยอง)- (16) สุพัตรา ศรย่า สวิมเฟ่อร์ (เชียงใหม่)- (17) สุชาดา ณ ตะวัน (กรุงเทพ)- (18) รติรสา วงษ์ประเสริฐ (กาญจนบุรี)- (19) นันทะพร หอมสินธุ (กรุงเทพ)- (20) พรทิพย์ ประเสริฐสงค์ (นครนายก)- (21) นวรัตน์ โตทอง (กรุงเทพ)- (22) นภัสวรรณ ภานนท์ (นครราชสีมา)- (23) ตวงรัตน์ มิ่งวิริยะ (กรุงเทพ)- (24) ทัศนีย์ พฤกษ์เจริญพันธ์ (กรุงเทพ)- (25) รจนนท์ กระจ่างวงศ์ (กรุงเทพ)- (26) กนกวรรณ เศรษฐพงศ์วนิช (กรุงเทพ)- (27) ชนม์ชนก บุญตรง (เชียงใหม่)- (28) ฐิติวรรณ จิตติวัฒน์ (กรุงเทพ)- (29) ธัญจิรา ประภาหาร (พิษณุโลก)- (30) อาณิต์ ปลัดสงคราม (ปทุมธานี)- (31) จิตอาภา ตั้งกิจสุวานิช  (กรุงเทพ)- (32) ผกามาส แก่นจันทร์  (กรุงเทพ)- (33) อุมาภรณ์ แสงทอง  (กรุงเทพ)- (34) ชฎาพร บานแย้ม (กรุงเทพ)- (35) นิศากร สิริเวชพันธุ์ (ปทุมธานี)- (36) ณธู พันธะชาติ (นครปฐม)- (37) ปรัศนีย์ สุขสุเดช  (ชลบุรี)- (38) เจสซิก้า คูนี่ (กรุงเทพ)- (39) ณิชกานต์ ศศิโรจน์ (นครสวรรค์)- (40) ปิยะธิดา วงศ์มณี (พิษณุโลก)- (41) ธัญลักษณ์ ศรีธนะ (พะเยา)- (42) ปรีญานุช พรจริยธรรม (สมุทรสาคร)- (43) ชนันภรณ์ รสจันทร์  (กรุงเทพ)- (44) ธัญนันท์ สว่างโรจน์ (นนทบุรี)
หมวดหมู่:มิสยูนิเวิร์สไทยแลนด์
พรรคประชาชนมองโกเลียใน

พรรคประชาชนมองโกเลียใน (The Inner Mongolian People's Party; IMPP) เป็นขบวนการแบ่งแยกดินแดนในเขตมองโกเลียในของประเทศจีน เริ่มก่อตั้งพรรคเมื่อ พ.ศ. 2540 ในรัฐนิวเจอร์ซีย์ เป้าหมายของขบวนการคือต้องการตั้งรัฐเอกราชในมองโกเลียใน โดยอ้างอิงถึงความหลอกลวงของรัฐบาลจีนต่อชาวมองโกลระหว่าง การปฏิวัติวัฒนธรรม อย่างไรก็ตาม เป้าหมายของกลุ่มนี้ค่อนข้างยากเมื่อพิจารณาจากความเข้มแข็งของรัฐบาลจีนและการที่ประชากรชาวจีนฮั่นในมองโกเลียในถึง 80%

**แหล่งข้อมูลอื่น**
  Inner Mongolian People's Party Strives for the Freedom of Mongols Under Chinese Rule date=2010-12-28 
หมวดหมู่:ขบวนการทางการเมืองในประเทศจีน
หมวดหมู่:ขบวนการแบ่งแยกดินแดน
พระเจ้าสิงหนติ

พระเจ้าสิงหนติ  กษัตริย์​ผู้ทรงสร้างเมืองนาคพันธุสิงหนตินคร หรือ โยนกนคร โดยอพยพผู้คนประมาณแสนครัวมาจากเมืองราชคฤห์​ ชมพูทวีป​ (อินเดีย)​ พระองค์​เป็นต้นราชวงศ์ของพระเจ้าพรหมมหาราชผู้ปราบขอมดำและเป็นผู้สร้างเมืองไชยปราการ  
พระเจ้าสิงหนติเดิมคือ เจ้าสิงหนติราชกุมาร เป็นโอรสองค์ที่ 2 (บางฉบับว่าเป็นองค์สุดท้อง ในโอรสทั้งหมด 30 พระองค์) ของพระเจ้าเทวกาลแห่งนครไทยเทศ หรือกรุงราชคฤห์ใน​ชมพูทวีป​ (อินเดีย)​ โอรสองค์โตพระนามภาทิยะ เป็นผู้สืบราชสมบัติกรุงราชคฤห์ คือพระเจ้าภาทิยะพระราชบิดาของพระเจ้าพิมพิสาร (พระเจ้าพิมพิสารคือกษัตริย์กรุงราชคฤห์ แคว้นมคธ​ ผู้ทรงมีพระชนมายุร่วมวัยเดียวกับพระพุทธเจ้าในพุทธประวัติ)​
เมื่อ​ ​148​ ปี​ก่อนพุทธศักราช เจ้าสิงหนติทรงได้รับแบ่งราชสมบัติและได้ทำการอพยพผู้คนออกจากนครไทยเทศ เดินทางไปทางทิศตะวันตกเฉียงใต้ จนมาถึงชัยภูมิที่เคยเป็นแคว้นสุวรรณโคมคำในอดีต ไม่ไกลแม่น้ำโขงมากนัก ซึ่งตอนนั้นมีชาวลัวะอาศัยอยู่ตามป่าเขาในบริเวณดอยดินแดน (ดอยตุง) มีหัวหน้าชื่อ ปู่เจ้าลาวจก เจ้าสิงหนติได้พบกับพญานาคชื่อพันธุนาคราช ซึ่งจำแลงกายเป็นพราหมณ์มาพูดคุย และแนะนำให้สร้างเมืองในที่บริเวณนั้น แล้วกลับเป็นพญานาคช่วยขุดคูเมืองให้ เจ้าสิงหนติจึงตั้งเมืองบริเวณนั้น และนำชื่อตนประสมกับชื่อพญานาคเป็นชื่อเมืองว่า เมืองนาคพันธุสิงหนตินคร จากนั้นพระเจ้าสิงหนติได้แผ่อำนาจปราบปรามเมืองอุโมงคเสลานคร ซึ่งเป็นเมืองของพวกขอม และมีอำนาจเหนือกลุ่มชนพื้นถิ่นดั้งเดิมในแถบนั้นทั้งหมด พระองค์ทรงครองราชย์อยู่ได้ 52 ปี ก็สวรรคตเมื่อ​ 96​ ปีก่อนพุทธศักราช​

**สิงหนติ หรือ สิงหนวัติ**
ในประชุมพงศาวดาร ภาคที่ 61 ตำนานสิงหนวติกุมาร เรียกชื่อเจ้าสิงหนติราชกุมารว่า สิงหนวติกุมาร และมีการเผยแพร่และเพี้ยนไปเป็น สิงหนวัติกุมาร และเป็นชื่อที่แพร่หลายใช้ในปัจจุบัน แต่จากการสำรวจและปริวรรตเอกสารใบลานต้นฉบับภาษาล้านนาของตำนานโยนกแล้ว กลับพบมีการเขียนชื่อ สิงหนติ ไม่พบว่ามีการเขียนชื่อ    สิงหนวติ หรือ สิงหนวัติ ในตำนานทุกฉบับ จึงสรุปว่าควรใช้ สิงหนติ ซึ่งเป็นชื่อที่ถูกต้อง

**อ้างอิง ==
ทัดดอกไม้

ทัดดอกไม้ (Pterion) เป็นบริเวณของกะโหลกศีรษะที่บอบบางที่สุด อยู่ขอบหลังของข้อต่อสฟีโนพาไรทัลซูเจอร์ (sphenoparietal suture) ในระยะทารกบริเวณนี้จะเป็นแผ่นเนื้อเยื่อที่กระดูกยังไม่เจริญมาประสานกันเรียกว่า กระหม่อมสฟีนอยด์ หรือ กระหม่อมข้าง (sphenoidal fontanelle) และจะเกิดการสร้างกระดูกจนเป็นข้อต่อเมื่ออายุได้ 6-8 เดือนหลังคลอด

**ตำแหน่ง**
ทัดดอกไม้อยู่ด้านหลังประมาณ 3 เซนติเมตร และเหนือเล็กน้อยต่อระดับของส่วนยื่นกระดูกหน้าผากจดกระดูกโหนกแก้ม (zygomatic process of frontal bone)
บริเวณนี้เป็นที่บรรจบของกระดูก 4 ชิ้น ได้แก่- กระดูกข้างขม่อม (parietal bone)- กระดูกขมับ (temporal bone)- กระดูกสฟีนอยด์ (sphenoid bone)- กระดูกหน้าผาก (frontal bone)

**ความสำคัญทางคลินิก**
ทัดดอกไม้เป็นส่วนที่บอบบางที่สุดของกะโหลกศีรษะ เป็นบริเวณที่มีความสำคัญเพราะมีหลอดเลือดแดงมิดเดิลเมนินเจียล (middle meningeal artery) วิ่งอยู่ด้านในของกะโหลกศีรษะใต้ต่อทัดดอกไม้ หากมีการกระทบกระเทือนที่ทัดดอกไม้จะทำให้หลอดเลือดแดงนี้แตก และเกิดการตกเลือดเหนือเยื่อดูรา (epidural hematoma) ซึ่งอาจทำให้หมดสติได้

**รากศัพท์**
คำว่า ทัดดอกไม้ มีที่มาเนื่องจากเป็นบริเวณด้านข้างของศีรษะระหว่างหูกับขมับ เมื่อนำดอกไม้มาทัดหู กลีบของดอกไม้มักจะอยู่ชิดกับบริเวณนี้
สำหรับภาษาอังกฤษ คำว่า pterion มีรากศัพท์มาจากภาษากรีก pteron แปลว่า ปีก
ในตำนานเทพปกรณัมกรีก เฮอร์มีส (Hermes) เทพเจ้าผู้สื่อสารสามารถบินได้เนื่องจากมีรองเท้ามีปีก และมีปีกที่ติดอยู่บริเวณทัดดอกไม้

**อ้างอิง**

**แหล่งข้อมูลอื่น**
  Diagram at shoshinryu.com date=2007-09-28 - 04-  Diagram - look for #24 date=2007-01-09  (source  here date=2006-04-16 )- Pterion
หมวดหมู่:กะโหลกศีรษะ
ตำบลหินเหล็กไฟ (อำเภอหัวหิน)

หินเหล็กไฟ เป็นตำบลหนึ่งในอำเภอหัวหิน จังหวัดประจวบคีรีขันธ์ จัดตั้งเมื่อ พ.ศ. 2494 โดยใช้ชื่อ "เขาหินเหล็กไฟ" เป็นชื่อตำบลโดยแยกออกมาในปี พ.ศ. 2515 และได้รับการจัดตั้งตามพระราชบัญญัติองค์การบริหารส่วนตำบลเมื่อวันที่ 28 เมษายน พ.ศ. 2539 มีประชากร 8,634 คน (พ.ศ. 2548) เป็นชาย 4,179 คน แยกเป็นหญิง 4,455 คน

**ภูมิศาสตร์**
สภาพพื้นที่ส่วนใหญ่เป็นที่ราบสูง ลักษณะดินเป็นดินปนทราย รวมพื้นที่ทั้งหมด 95 ตารางกิโลเมตร หรือประมาณ 59,375 ไร่ มีอาณาเขตติดต่อกับตำบลข้างเคียงดังนี้- ทิศเหนือ ติดกับอำเภอชะอำ จังหวัดเพชรบุรี- ทิศใต้ ติดกับตำบลทับใต้ อำเภอหัวหิน จังหวัดประจวบคีรีขันธ์- ทิศตะวันออก ติดกับตำบลหัวหิน อำเภอหัวหิน จังหวัดประจวบคีรีขันธ์- ทิศตะวันตก ติดกับตำบลหนองพลับ อำเภอหัวหิน จังหวัดประจวบคีรีขันธ์

**สถานที่สำคัญ**
 เขาเทพนิมิตร  - วัดห้วยมงคล- บ้านศิลปิน 

**อ้างอิง**

**แหล่งข้อมูลอื่น**
  เว็บไซต์องค์การบริหารส่วนตำบลหินเหล็กไฟ
หินเหล็กไฟ
หินเหล็กไฟ
หินเหล็กไฟ
กระดูกข้างขม่อม

กระดูกข้างขม่อม (parietal bone) เป็นกระดูกที่อยู่ในกะโหลกศีรษะของมนุษย์ ซึ่งประกอบกันอยู่ด้านข้างและเป็นหลังคาด้านบนของกะโหลกศีรษะ กระดูกข้างขม่อมมีลักษณะเป็นรูปสี่เหลี่ยมไม่สม่ำเสมอ มีพื้นผิว 2 ด้าน ขอบกระดูก 4 ขอบ และมุมกระดูก 4 มุม

**ภาพอื่นๆ**

**แหล่งข้อมูลอื่น**
 34256.000-1
หมวดหมู่:ระบบโครงกระดูก
หมวดหมู่:กะโหลกศีรษะ
กระดูกขมับ

กระดูกขมับ (temporal bone) เป็นกระดูกที่อยู่ด้านข้างและด้านฐานของกะโหลกศีรษะ กระดูกนี้ทำหน้าที่ค้ำจุนส่วนของใบหน้าที่เรียกว่า ขมับ (temple)

**ส่วนต่าง ๆ ของกระดูกขมับ**
กระดูกขมับประกอบด้วยส่วนต่าง ๆ 5 ส่วน- สความา เทมพอราลิส (Squama temporalis)- ส่วนกกหูของกระดูกขมับ (Mastoid portion)- ส่วนพีทรัสของกระดูกขมับ (Petrous portion)- ส่วนทิมพานิคของกระดูกขมับ (Tympanic part)- สไตลอยด์ โพรเซสของกระดูกขมับ (Styloid process (temporal))

**ส่วนประกอบ**
โครงสร้างของสความาก็มีองค์ประกอบเหมือนกับกระดูกกะโหลกศีรษะชิ้นอื่นๆ ส่วนกกหู (mastoid portion) เป็นกระดูกเนื้อโปร่ง ส่วนพีทรัส (petrous portion) มีความแข็งและหนาแน่น

**ภาพอื่น ๆ**

**แหล่งข้อมูลอื่น**
 34256.000-1
หมวดหมู่:ระบบโครงกระดูก
หมวดหมู่:กะโหลกศีรษะ
กระดูกหุ้มสมอง

ในกายวิภาคศาสตร์มนุษย์ กระดูกหุ้มสมอง (Cranium) เป็นกระดูกส่วนบนและส่วนหลังของกะโหลกศีรษะ ทำหน้าที่ป้องกันสมอง

**โครงสร้าง**
แหล่งข้อมูลส่วนใหญ่จัดให้กระดูกเหล่านี้เป็นกระดูกหุ้มสมอง- กระดูกเอทมอยด์ (Ethmoid bone)- กระดูกหน้าผาก (Frontal bone)- กระดูกท้ายทอย (Occipital bone)- กระดูกข้างขม่อม (Parietal bone)- กระดูกสฟีนอยด์ (Sphenoid bone)- กระดูกขมับ (Temporal bone)
ส่วนกระดูกอื่นๆ ที่บางครั้งจัดเป็นกระดูกหุ้มสมองด้วย ได้แก่- กระดูกแอ่งถุงน้ำตา (Lacrimal bone)- กระดูกขากรรไกรบน (Maxilla)- กระดูกจมูก (Nasal bone)- กระดูกเพดานปาก (Palatine bone)- กระดูกโวเมอร์ (Vomer)- กระดูกโหนกแก้ม (Zygomatic bone)
คำว่า "cranium" ในบางครั้งอาจแปลได้เหมือนคำว่า กะโหลกศีรษะ (skull)  บางครั้งอาจหมายถึงกระดูกกะโหลกศีรษะทั้งหมดยกเว้นกระดูกขากรรไกรล่าง (mandible) 
คำว่า นิวโรเครเนียม (neurocranium) หรือกล่องสมอง (brain box or "braincase") อาจใช้หมายถึงส่วนของกะโหลกศีรษะที่หุ้มสมอง ซึ่งมีความหมายใกล้เคียงที่สุดกับความหมายเดิมของกระดูกหุ้มสมอง)

**อ้างอิง**
หมวดหมู่:กะโหลกศีรษะ
หมวดหมู่:ระบบโครงกระดูก
หมวดหมู่:ศีรษะและคอ
วิกิพีเดีย:เสนอบทความคุณภาพ/พระอภิเนาว์นิเวศน์

=== พระอภิเนาว์นิเวศน์**
พระอภิเนาว์นิเวศน์ ถูกเสนอเมื่อ 16 เมษายน พ.ศ. 2551 และจะได้รับการพิจารณาภายในวันที่ 30 เมษายน พ.ศ. 2551
 เสนอชื่อ --ScorpianPK 25px  คุยแค่ "คลิก" 13:59, 16 เมษายน 2551 (ICT)
สนับสนุน 
# ผมว่าโอเคแล้วนะครับ --Sry85 17:50, 24 เมษายน 2551 (ICT)
# สำหรับบทความคุณภาพถือว่าโอเคแล้วนะคะ --Tinuviel | พูดคุย 13:28, 29 เมษายน 2551 (ICT)
คัดค้าน
#
#
เสนอแนะการปรับปรุง
# เท่าที่อ่านดู จะมีเพียง 2 หัวข้อ คือส่วนประวัติ กับ รายละเอียดหมู่พระที่นั่ง ซึ่งน่าจะมีหัวข้ออย่างเช่น "สถาปัตยกรรม" อธิบายสถาปัตยกรรมคร่าวๆ ลักษณะศิลปะ หรือลักษณะเด่น ไม่รู้พอจะพูดได้รึเปล่าครับ --Sry85 23:07, 16 เมษายน 2551 (ICT)
#* ที่จริงในเนื้อหาของพระที่นั่งจะแทรกเหตุการณ์สำคัญภายในพระอภิเนาว์นิเวศน์ไว้ด้วยนะครับ ไม่ได้มีแต่เนื้อหาพระที่นั่ง และได้เพิ่มหัวข้อสถาปัตย์ไว้ตามคำแนะนำแล้วนะครับ คงจะมีแค่รวม ๆ รายละเอียดสถาปัตยกรรมแต่ละพระที่นั่งเห็นจะไม่สามารถครับผม--ScorpianPK 25px  คุยแค่ "คลิก" 00:23, 22 เมษายน 2551 (ICT)
# บทนำน่าจะสรุป เนื้อหา หมู่พระที่นั่งและหอในพระอภิเนาว์นิเวศน์ เพราะดูเหมือนจะเป็นเนื้อหาหลักของบทความ --Sry85 23:07, 16 เมษายน 2551 (ICT)
#* เพิ่มแล้วครับ --ScorpianPK 25px  คุยแค่ "คลิก" 00:23, 22 เมษายน 2551 (ICT)
# จากส่วนประวัติที่กล่าวว่า "ในรัชสมัยพระบาทสมเด็จพระจุลจอมเกล้าเจ้าอยู่หัว พระอภิเนาว์นิเวศน์ชำรุดทรุดโทรมมากยากที่จะซ่อมแซมได้ จึงจำเป็นต้องรื้อหมู่พระที่นั่งลงทั้งหมด และไม่ได้มีการสร้างพระอภิเนาว์นิเวศน์ขึ้นอีก" แต่ในส่วน หัวข้อย่อย พระที่นั่งไชยชุมพล  กล่าวว่า "พระที่นั่งองค์นี้ยังคงปรากฏอยู่จนถึงปัจจุบัน" ตกลงยังคงหลงเหลือพระที่นั่งรึเปล่าครับ --Sry85 23:07, 16 เมษายน 2551 (ICT)
#* ตามจริงพระที่นั่งสุทไธสวรรย์ปราสาทและพระที่นั่งไชยชุมพลนั้น ไม่ได้เป็นพระที่นั่งที่สร้างขึ้นเมื่อ รัชกาลที่ 4 สร้างพระอภิเนาว์นิเวศน์นะครับ เพียงแต่นำชื่อพระที่นั่งมารวมไว้แค่นั้น เวลารื้อพระอภิเนาว์นิเวศน์จึงรื้อเฉพาะ อาคาร 11 หลังนั้นเท่านั้นครับ ตอนนี้ลองแก้เป็น "พระอภิเนาว์นิเวศน์ที่สร้างขึ้นใหม่นี้ ประกอบด้วย พระที่นั่ง 8 องค์ และหอ 3 หอ รวมทั้งหมด 11 หลัง แต่การตั้งนามพระที่นั่งและอาคารต่าง ๆ นั้น ได้รวมเอานามพระที่นั่งสุทไธสวรรย์ปราสาทและพระที่นั่งไชยชุมพลเข้ามาเป็นหมู่พระที่นั่งเดียวกันด้วย" ไม่รู้ว่ายังจะกำกวมอยู่เปล่า ยังไงลองเสนอแนะได้อีกนะครับประเด็นนี้--ScorpianPK 25px  คุยแค่ "คลิก" 00:23, 22 เมษายน 2551 (ICT)
ปิยณี เทียมอัมพร

ปิยณี เทียมอัมพร อิ๊บ (เกิด 16 เมษายน พ.ศ. 2524)  เป็นผู้ดำเนินรายการโทรทัศน์ของประเทศไทย ได้แก่ สถานีโทรทัศน์ไอทีวี สถานีโทรทัศน์ไทยพีบีเอส และ ช่อง 3 เอชดี

**การศึกษา**
 ระดับประถมที่โรงเรียนประถมบางแค - ระดับมัธยมศึกษาตอนต้นที่โรงเรียนวัดดุสิตาราม- ระดับมัธยมศึกษาตอนปลายที่โรงเรียนเตรียมอุดมศึกษา แผนกศิลป์-ฝรั่งเศส- ระดับปริญญาตรีจากคณะนิเทศศาสตร์ ภาคการสื่อสารมวลชน จุฬาลงกรณ์มหาวิทยาลัย

**ผลงานรายการโทรทัศน์**

**ปัจจุบัน**
 ผู้ประกาศข่าวรายการ ขันข่าวเช้าตรู่ เสาร์-อาทิตย์ ช่อง 3 เอชดี คู่กับ อติรุจ กิตติพัฒนะ ทุกวันอาทิตย์ 05:55 - 06:50 น.- ผู้ประกาศข่าวรายการ ข่าวในพระราชสำนัก ช่อง 3 เอชดี- ผู้ประกาศข่าวรายการ แฟลช นิวส์ ช่อง 3 เอชดี

**อดีต**
 ผู้ประกาศข่าวรายการ ขันข่าวเช้าตรู่  ช่อง 3 เอชดี คู่กับ ศมจรรย์ จรุงวัฒน์ ทุกวันจันทร์ - วันศุกร์ 04:30 - 05:30 น.- ผู้ประกาศข่าวเฉพาะกิจรายการ ครอบครัวข่าวเช้า ช่อง 3 เอชดี แทน อรชุน รินทรวิฑูรย์ และ นิธินาฏ ราชนิยม
*ผู้ประกาศข่าวรายการ เรื่องเล่าเช้านี้ ช่อง 3 เอชดี คู่กับ พิชญทัฬห์ จันทร์พุฒ และ พิภู พุ่มแก้วกล้า ทุกวันจันทร์ - วันศุกร์ 06:00 - 08:45 น.- ผู้ประกาศข่าวรายการ ก๊วนข่าวเช้าวันหยุด ช่อง 3 เอชดี คู่กับ รศ. สุขุม นวลสกุล และ กฤษนะ ละไล - บริษัท ทศภาค จำกัด- สถานีโทรทัศน์ไอทีวี ในตำแหน่ง ผู้สื่อข่าว สายทำเนียบรัฐบาล และผู้ประกาศข่าว พยากรณ์อากาศกับข่าวในพระราชสำนักและข่าวภาคดึก- สถานีโทรทัศน์ไทยพีบีเอส ในตำแหน่ง ผู้ประกาศข่าว ข่าวในพระราชสำนักและข่าวดึก และผู้ดำเนินรายการ สถานีประชาชน
*ผู้ประกาศข่าวรายการ ข่าววันใหม่ ช่อง 3 เอชดี คู่กับ อติรุจ กิตติพัฒนะ ทุกวันจันทร์ - วันศุกร์ 00.23 - 01.18 น. และทุกวันเสาร์ 01.18 - 01.48 น.- ผู้ประกาศข่าวรายการ ข่าวเช้าวันหยุด ช่อง 3 เอชดี คู่กับ เมจกา สุพิชญางกูร ทุกวันเสาร์ - วันอาทิตย์ 06:00 - 06:25 น.- ผู้ประกาศข่าวรายการ ข่าว 3 ยามเช้า เสาร์-อาทิตย์ ช่อง 3 เอชดี คู่กับ เมจกา สุพิชญางกูร / อติรุจ กิตติพัฒนะ ทุกวันเสาร์ - วันอาทิตย์ 06:00 - 06:30 น.

**แหล่งข้อมูลอื่น**
 piyanee.thiamamporn-  คอลัมน์รู้ไปโม้ด โดยน้าชาติ หนังสือพิมพ์ประชาชาติธุรกิจdate=2016-03-04 
หมวดหมู่:ผู้ประกาศข่าวไอทีวี-ทีไอทีวี-ทีวีไทย
หมวดหมู่:ผู้ประกาศข่าวช่อง 3
หมวดหมู่:นิสิตเก่าคณะนิเทศศาสตร์ จุฬาลงกรณ์มหาวิทยาลัย
หมวดหมู่:บุคคลจากโรงเรียนเตรียมอุดมศึกษา
ดาวหางเองเคอ

ดาวหางเองเคอ
ดาวหางเองเคอ (Comet Encke) หรือชื่ออย่างเป็นทางการตามระบบดาวหางว่า 2P/Encke เป็นดาวหางแบบมีคาบโคจรซึ่งตั้งชื่อตาม โยฮัน ฟรานซ์ เองเคอ ผู้ทุ่มเทศึกษาวงโคจรของมัน ทำการคำนวณมากมายเพื่อเชื่อมโยงการสังเกตการณ์หลายครั้งในปี ค.ศ. 1786 (2P/1786 B1), 1795 (2P/1795 V1), 1805 (2P/1805 U1) และ 1818 (2P/1818 W1) จนพิสูจน์ได้ว่าดางหางทั้งหมดเป็นดวงเดียวกัน เขาประกาศการค้นพบเมื่อปี ค.ศ. 1819 โดยตีพิมพ์ในวารสาร Correspondance astronomique และทำนายได้อย่างถูกต้องว่ามันจะกลับมาเยือนโลกอีกครั้งในปี ค.ศ. 1822 (2P/1822 L1)
ดาวหางเองเคอนับเป็นดาวหางแบบมีคาบโคจรดวงที่สอง ที่ได้รับการตั้งชื่อตามระบบการตั้งชื่อแบบใหม่ ตามหลังดวงแรกคือดาวหางฮัลเลย์ (1P/Halley) โดยใช้ชื่อของผู้คำนวณวงโคจรอย่างถูกต้องมาใช้เป็นชื่อดาวหาง แทนที่จะใช้ชื่อผู้ค้นพบคนแรกตามแบบอย่างการตั้งชื่อดาวหางตามปกติ ผู้ค้นพบดาวหางเองเคอเป็นคนแรกคือ ปิแอร์ เมอแชง (Pierre Méchain)

**ดูเพิ่ม**
 ระบบการตั้งชื่อดาวหาง
หมวดหมู่:ดาวหาง
หมวดหมู่:วัตถุทางดาราศาสตร์ที่ค้นพบในปี พ.ศ. 2329
ที่นี่.คอม

ที่นี่ดอตคอม (TeeNee.com) เป็นเว็บท่าภาษาไทย ที่มีผู้เข้าชมจากประเทศไทยมากเป็นอันดับที่ 77 (19 กันยายน 2557) จากการจัดอันดับโดยอะเล็กซา 

**อ้างอิง**

**แหล่งข้อมูลอื่น**
  TeeNee.com
หมวดหมู่:เว็บไซต์ในประเทศไทย
หมวดหมู่:เว็บท่า
พระเจ้าโก๊ะล่อฝง

พระเจ้าโก๊ะล่อฝง (p=Gé luó fèng) เป็นพระโอรสของพระเจ้าพีล่อโก๊ะ เสด็จขึ้นครองราชย์เมื่อ พ.ศ. 1291 เมื่อพระบิดาได้สิ้นพระชนม์ เสด็จสวรรคตเมื่อ พ.ศ. 1322 รวมพระชนมายุได้ 67 พรรษา
779
หมวดหมู่:พระมหากษัตริย์น่านเจ้า
ดาวหางเฮล-บอปป์

ไฟล์:Comet-Hale-Bopp-29-03-1997 hires adj.jpg|thumb|250px|ภาพดาวหางเฮล-บอปป์ เมื่อวันที่ 29 มีนาคม 1997 ที่ประเทศโครเอเชีย ภาพนี้ได้รับเลือกเป็นภาพดีเด่นแห่งวิกิคอมมอนส์
ดาวหางเฮล-บอปป์ (Comet Hale-Bopp) หรือชื่ออย่างเป็นทางการตามระบบดาวหางว่า C/1995 O1 นับเป็นดาวหางที่มีการเฝ้าสังเกตการณ์มากที่สุดที่คริสต์ศตวรรษที่ 20 และเป็นหนึ่งในบรรดาดาวหางที่สว่างที่สุดในช่วงหลายทศวรรษที่ผ่านมา สถิติการมองเห็นด้วยตาเปล่าสามารถเฝ้าดูอยู่ได้เป็นเวลานานถึง 18 เดือน เป็นสองเท่าของสถิติเดิมคือดาวหางใหญ่แห่งปี 1811
ดาวหางเฮล-บอปป์ถูกค้นพบโดยนักสังเกตการณ์ดาวหางสองคนซึ่งอยู่กันคนละแห่ง ได้แก่ อลัน เฮล และ โทมัน บอปป์ ที่ประเทศสหรัฐอเมริกา ตั้งแต่วันที่ 23 กรกฎาคม ค.ศ. 1995 ขณะที่มันยังอยู่ห่างจากดวงอาทิตย์เป็นทางไกลมาก ทำให้คาดหมายกันว่ามันจะกลายเป็นดาวหางใหญ่ได้เมื่อเข้าใกล้ดวงอาทิตย์มากขึ้น แม้การคาดคะเนความสว่างของดาวหางจะมีปัจจัยเกี่ยวข้องหลายประการ แต่ปรากฏว่าดาวหางเฮล-บอปป์สามารถทำได้ดีกว่าการคาดหมายเมื่อมันเข้าใกล้ดวงอาทิตย์มากที่สุดเมื่อวันที่ 1 เมษายน ค.ศ. 1997 และได้รับการขนานนามให้เป็น ดาวหางใหญ่แห่งปี 1997
หมวดหมู่:ดาวหาง
หมวดหมู่:วัตถุทางดาราศาสตร์ที่ค้นพบในปี พ.ศ. 2538
พระเจ้าสีนุโล

พระเจ้าสินุโล (p=Xì nú luó, อี๋: 50px อี๋พินอิน: surp nyier lop)  ทรงเป็นโอรสของพระเจ้าเซผ่อง แห่งเผ่าม่งเส (หนองแส)  พระเจ้าสินุโลเป็นผู้รวบรวมเผ่าทั้ง 6 บริเวณที่ราบสูงรอบทะเลสาบเอ๋อไห่ เข้าด้วยกัน ก่อตั้งเป็นอาณาจักรน่านเจ้า เมื่อ พ.ศ. 1192  (ค.ศ. 649) สิ้นพระชนม์เมื่อ พ.ศ. 1217  (ค.ศ. 674)

**อ้างอิง**
674
หมวดหมู่:พระมหากษัตริย์น่านเจ้า
Playpark.com

Playpark.com เป็นเว็บไซต์เกมของประเทศไทย Playpark เป็นบริษัทสื่อเกมออนไลน์ภายใต้ บริษัท เอเชียซอฟท์ ซึ่งเป็นผู้นำเกมออนไลน์ในประเทศไทย 
Playpark.com เป็นเว็บไซต์ที่มีผู้เข้าชมจากประเทศไทยมากเป็นอันดับที่ 137 (19 กันยายน 2557) จากการจัดอันดับโดยอะเล็กซา 

**อ้างอิง**

**แหล่งข้อมูลอื่น**
  Playpark.com
หมวดหมู่:เว็บไซต์ในประเทศไทย
ดาวหางเวสต์

ดาวหางเวสต์ ถ่ายเมื่อต้นเดือนมีนาคม ค.ศ. 1976
ดาวหางเวสต์ (Comet West) หรือชื่ออย่างเป็นทางการตามระบบดาวหางคือ C/1975 V1, 1976 VI และ 1975n เป็นดาวหางที่โดดเด่นเป็นพิเศษ บางครั้งก็เป็นที่เรียกขานกันว่าเป็น "ดาวหางใหญ่" ด้วย ดาวหางเวสต์ถูกค้นพบเป็นครั้งแรกจากภาพถ่ายโดย ริชาร์ด เอ็ม. เวสต์ เจ้าหน้าที่หอดูดาวยุโรปใต้ เมื่อวันที่ 10 สิงหาคม ค.ศ. 1975 และเพิ่มความสว่างจนถึงจุดสูงสุดในเดือนมีนาคม ค.ศ. 1976 ระดับความสว่างเมื่อเข้าใกล้ดวงอาทิตย์ที่สุดอยู่ที่ -3 ระหว่างช่วงเวลาที่ดาวหางสว่างที่สุดมีรายงานจากผู้สังเกตการณ์ว่า ดาวหางมีความสว่างมากจนสามารถเฝ้าสังเกตในเวลากลางวันได้
ดาวหางเวสต์เป็นดาวหางคาบยาว การคำนวณประเมินว่าดาวหางมีคาบโคจรประมาณ 558,000 ปี

**การแตกสลาย**
ขณะที่ดาวหางเวสต์เคลื่อนที่ผ่านเข้ามาในระบบสุริยะชั้นในเป็นครั้งแรกในรอบ 500,000 ปี มีการตรวจพบว่านิวเคลียสของดาวหางแตกออกเป็นสี่ส่วนขณะที่มันเข้าใกล้ดวงอาทิตย์ที่ระยะห่าง 30 ล้านกิโลเมตร
รายงานการแตกของดาวหางเกิดขึ้นครั้งแรกในวันที่ 7 มีนาคม ค.ศ. 1976 โดยแตกออกเป็นสองชิ้น หลังจากนั้นจึงแตกออกอีกครั้งในเช้าวันที่ 18 มีนาคมปีเดียวกัน นับเป็นดาวหางหนึ่งในไม่กี่ดวงในประวัติศาสตร์ที่เกิดการแตกสลายระหว่างการเฝ้าสังเกตการณ์ ชิ้นส่วนทั้งสี่แยกกระจัดกระจายออกไป แต่นักดาราศาสตร์ยังคงเฝ้าติดตามชิ้นส่วนใหญ่ 2 ชิ้นอยู่อย่างต่อเนื่อง
วเสต์
หมวดหมู่:วัตถุทางดาราศาสตร์ที่ค้นพบในปี พ.ศ. 2518
สมาคมหนังสือพิมพ์แห่งประเทศไทย ในพระบรมราชูปถัมภ์

สมาคมหนังสือพิมพ์แห่งประเทศไทย ในพระบรมราชูปถัมภ์ หรือเดิมชื่อ สมาคมหนังสือพิมพ์แห่งประเทศไทย เป็นสมาคมสื่อสารมวลชนแห่งหนึ่งของประเทศไทย ก่อตั้งขึ้นเมื่อวันที่ 17 พฤษภาคม พ.ศ. 2484

**การแยกตัวของสมาชิก พ.ศ. 2498**
ในปี พ.ศ. 2498 สมาชิกของสมาคมหนังสือพิมพ์แห่งประเทศไทยกลุ่มหนึ่ง รู้สึกว่าสมาคมหนังสือพิมพ์ฯ นั้นถูกครอบงำโดยอำนาจทางการเมือง
อีกทั้งไม่พึงพอใจในการแถลงงบดุลอย่างคลุมเครือในการประชุมสามัญประจำปี จนถึงขั้นประท้วงเดินออกจากห้องประชุมจนเกือบหมด
ไม่กี่วันหลังจากนั้น นักข่าวนักหนังสือพิมพ์ส่วนหนึ่งได้จับกลุ่มกันคิดที่จะก่อตั้งสมาคมใหม่ ที่มีวัตถุประสงค์ตรงกับ อุดมการณ์ของตน และใช้ชื่อว่า "สมาคมนักข่าวแห่งประเทศไทย"

**อ้างอิง**

**แหล่งข้อมูลอื่น**
  สมาคมหนังสือพิมพ์แห่งประเทศไทย ในพระบรมราชูปถัมภ์ date=2008-06-18 
หมวดหมู่:องค์กรในพระบรมราชูปถัมภ์ในประเทศไทย
หมวดหมู่:สื่อมวลชน
นังสือพิมพ์
หมวดหมู่:องค์การที่ก่อตั้งในปี พ.ศ. 2484
ดาวหางบีลา

ดาวหางบีลา เดือนกุมภาพันธ์ ค.ศ. 1846 หลังจากแตกเป็นสองส่วนไม่นาน
ดาวหางบีลา (Comet Biela) หรือชื่ออย่างเป็นทางการตามระบบการตั้งชื่อดาวหางคือ 3D/Biela เป็นดาวหางแบบมีคาบโคจรซึ่งค้นพบโดย วิลเลห์ม ฟอน บีลา ในปี ค.ศ. 1826 จึงได้ชื่อว่า "บีลา" ตามผู้ค้นพบ
เคยมีผู้สังเกตพบดาวหางนี้มาก่อนแล้ว คือ ชาร์ลส เมอสิเออร์ ในปี ค.ศ. 1772 และ ฌอง-หลุยส์ ปอนส์ ในปี ค.ศ. 1805 แต่วิลเลห์ม ฟอน บีลา เป็นผู้ค้นพบจุดใกล้ดวงอาทิตย์ที่สุดเมื่อวันที่ 27 กุมภาพันธ์ 1826 และสามารถคำนวณวงโคจรของมันออกมาได้ว่ามีคาบโคจรประมาณ 6.6 ปี นับเป็นดาวหางดวงที่สาม (หลังจากดาวหางฮัลเลย์และดาวหางเองเคอ) ที่มีการค้นพบคาบโคจร
เมื่อดาวหางกลับมาปรากฏอีกครั้งในปี ค.ศ. 1846 ผู้สังเกตการณ์พบว่าดาวหางแตกออกเป็นสองเสี่ยง หลังจากนั้นในปี ค.ศ. 1852 ชิ้นส่วนทั้งสองชิ้นพบอยู่ห่างกัน 1.5 ล้านไมล์ แต่หลังจากนั้นมันก็ไม่กลับมาให้เห็นอีกในรอบการปรากฏตัวปี 1859, 1865 และ 1872 แต่ในวันที่ 27 พฤศจิกายน ค.ศ. 1872 มีการค้นพบฝนดาวตกสว่างไสว (ประมาณ 3,000 ดวงต่อชั่วโมง) ส่องสว่างมาจากบริเวณของท้องฟ้าที่ควรจะเป็นตำแหน่งซึ่งดาวหางเคลื่อนผ่านในเดือนกันยายน 1872 เวลานั้นเป็นวันที่โลกโคจรตัดผ่านเส้นทางโคจรของดาวหางพอดี ฝนดาวตกเหล่านี้ต่อมาได้ชื่อว่า "ฝนดาวตกแอนโดรเมดีดส์" หรือ "ฝนดาวตกบีลา" ดูเหมือนว่า นั่นจะเป็นสัญญาณแจ้งว่า ดาวหางได้แตกสลายไปเสียแล้ว มีการค้นพบฝนดาวตกเหล่านี้อีกหลายครั้งตลอดช่วงคริสต์ศตวรรษที่ 19 ที่เหลืออยู่ แต่ปัจจุบันได้จางหายไปหมดแล้ว

**อ้างอิง**
หมวดหมู่:ดาวหาง
หมวดหมู่:วัตถุทางดาราศาสตร์ที่ค้นพบในปี พ.ศ. 2369
อเล็กซานเดอร์ (ชื่อ)

อเล็กซานเดอร์ (Alexander) เป็นชื่อต้นของผู้ชาย มีที่มาจากคำในภาษาละติน "Alexander" ซึ่งเป็นการถอดคำมาจากภาษากรีกจากคำว่า "Αλέξανδρος"

**คำว่า "อเล็กซานเดอร์" ในภาษาต่าง ๆ**
ภาษาแอลเบเนีย – Aleks, Sandër, Skender
*ภาษาอัมฮารา – Eskender
*ภาษาอาหรับ – الاسكندر / اسكندر (Iskandar), Skandar, Skender
*ภาษาเบลารุส – Аляксандp (Aliaksandr), Алeсь (Ales'), Алелька (Alyel'ka)
*ภาษาบอสเนีย – Aleksandar, Aco, Saša, Aleksa, Sandro
*ภาษาบัลแกเรีย – Алeксандъp (Aleksander), Сашо (Sasho)
*ภาษากาตาลา – Alexandre, Àlex, Xandre
*ภาษาโครเอเชีย – Aleksandar, Aco, Acika, Saša, Sale
*ภาษาเดนมาร์ก –  Aleksander, Alexander
*ภาษาดัตช์ – Alexander, Alexandra, Alex, Alexia, Lex, Sander, Sanne, Sandra, Xander, Wander, Aleksander
*ภาษาอังกฤษ – Alexander, Alec, Alex, Lex, Sandy, Andy, Alexis, Alexa, Alexandria, Alexandra, Sandra, Al, Sasha, Ali, Lexxi, Zander, Xander, Sashi, Eck
*ภาษาเอสโตเนีย – Aleksander, Sander, Sass 
*ภาษาฟินแลนด์ – Aleksanteri, Aleksi, Santeri
*ภาษาฝรั่งเศส – Alexandre, Alexis, Alex
*ภาษากาลิเซีย – Alexandre, Álex
*ภาษาเยอรมัน – Alexander (short: Alex, Ali, Akki)
*ภาษากรีก – Αλέξανδρος (Alexandros), Αλέξης/Αλεξία (Alexis/Alexia), Αλέκος/Αλέκα (Alekos/Aleka), Άκης (Akis)
*ภาษาฮีบรู – אלכסנדר (Alexander) 
*ภาษาฮังการี – Sándor 
*ภาษาไอซ์แลนด์ – Alexander
*ภาษาไอร์แลนด์ – Alasandar
*ภาษาอิตาลี – Alessandro, Leandro, Ale, Sandro, Alessio
*ภาษาคาซัค – Ескендiр (Yeskendir)
*ภาษาคีร์กีซ – Искендер (İskender)
*ภาษาลิทัวเนีย – Aleksandras
*ภาษามลายู – Iskandar
*ภาษามลยาฬัม – ചാണ്ടി (Chandy)
*ภาษามอลตา – Lixandru
*ภาษานอร์เวย์ – Alexander, Aleksander, Sander
*ภาษาเปอร์เซีย – اسكندر (Eskandar)
*ภาษาโปแลนด์ – Aleksander, Alek, Olek, Aleks, Aleksandra, Ola
*ภาษาโปรตุเกส – Alexandre, Alexandro (rare), Alexandra, Xana (feminine), Xano, Alex, Xande, Xanocas
*ภาษาโรมาเนีย – Alexandru, Alec, Alex, Alle, Alecu, Sandu, Lixandru
*ภาษารัสเซีย – Александp (Aleksandr), Алик (Alik), Саша (Sasha), Саня (Sanya), Санёк (Sanyok), Шура (Shura), Шурик (Shurik)
*ภาษาสันสกฤต – Alekchendra
*ภาษาสกอต – Alasdair, Alastair, Alistair, Alisdair
*ภาษาเซอร์เบีย – Александар, Аца, Саша, Алексa – Aleksandar, Aca, Saša, Aleksa
*ภาษาสโลวีเนีย – Aleš, Sandi, Sanja, Sandra, Saša, Sašo
*ภาษาสเปน – Alejandro, Alexander, Alexis, Alex, Ale, Alejo, Jandro
*ภาษาสวีเดน – Alexander
*ภาษาตุรกี – İskender 
*ภาษายูเครน – Олександр (Oleksandr), Сашко (Sashko), Олелько (Olelko, rare), Олесь(Oles), Лесь(Les)
*ภาษาอุซเบก – Iskandar 
*ภาษายิดดิช – סענדער – Sender, Senderl

**ดูเพิ่ม**
 อะเลคเซย์
อเล็กซานเดอร์
อเล็กซานเดอร์
อเล็กซานเดอร์

อเล็กซานเดอร์ สามารถหมายถึง- อเล็กซานเดอร์ (ชื่อ) - ชื่อต้นของบุคคล- อเล็กซานเดอร์มหาราช - กษัตริย์มาซิโดเนีย- จักรพรรดิอเล็กซานเดอร์แห่งไบแซนไทน์ - จักรพรรดิแห่งจักรวรรดิไบแซนไทน์- สมเด็จพระเจ้าอเล็กซานเดอร์แห่งกรีซ - กษัตริย์กรีซ- อเล็กซานเดอร์ ฟาร์เนเซ - ชาวอิตาลีหลายคน- อเล็กซานเดอร์ (อัลบั้ม) - อัลบั้มของ Vangelis- อเล็กซานเดอร์ ฟู่ เซิง - นักแสดงชาวจีน- อเล็กซานเดอร์ อัลบอน - นักแข่งรถชาวไทยเชื้อสายอังกฤษ

**สถานที่**
 อเล็กซานเดอร์ (รัฐอาร์คันซอ) - เมืองในรัฐอาร์คันซอ สหรัฐอเมริกา- อเล็กซานเดอร์ (รัฐไอโอวา) - เมืองในรัฐไอโอวา สหรัฐอเมริกา- อเล็กซานเดอร์ (รัฐแคนซัส) - เมืองในรัฐแคนซัส สหรัฐอเมริกา- อเล็กซานเดอร์ (รัฐเมน) - เมืองในรัฐเมน สหรัฐอเมริกา- อเล็กซานเดอร์ (รัฐนอร์ทดาโคตา) - เมืองในรัฐนอร์ทดาโคตา สหรัฐอเมริกา- อเล็กซานเดอร์ซิตี - เมืองในรัฐแอละแบมา สหรัฐอเมริกา- เคาน์ตีอเล็กซานเดอร์- เคาน์ตีในรัฐอิลลินอย สหรัฐอเมริกา

**ดูเพิ่ม**
 อะเลคเซย์- แอนน์
พระเจ้าสเวน ฟอร์กเบียร์ด

พระเจ้าสเวน ฟอร์กเบียร์ด หรือ พระเจ้าสเวนที่ 1 แห่งเดนมาร์ก (Sveinn Haraldsson tjúguskegg Svend Tveskæg) เป็นพระมหากษัตริย์เดนมาร์ก นอร์เวย์ และอังกฤษ  
พระเจ้าสเวน ฟอร์คเบียร์ด เสด็จพระราชสมภพเมื่อประมาณ ค.ศ. 960 ในประเทศเดนมาร์กปัจจุบัน เป็นพระราชโอรสของพระเจ้าฮารัลด์ บลูทูท และกิริธ โอลาฟสดอทเทียร์ ทรงเสกสมรสกับกันฮิลด์แห่งเว็นเด็นและซิกริดผู้ทรนง และครองราชย์เป็นพระมหากษัตริย์เดนมาร์กระหว่าง ค.ศ. 986 ถึง 3 กุมภาพันธ์ ค.ศ. 1014 นอร์เวย์ระหว่าง ค.ศ. 999 ถึง 3 กุมภาพันธ์ ค.ศ. 1014 และอังกฤษระหว่าง ค.ศ. 1013 ถึง 3 กุมภาพันธ์ ค.ศ. 1014 เสด็จสวรรคตเมื่อวันที่ 3 กุมภาพันธ์ ค.ศ. 1014
พระเจ้าสเวน ฟอร์คเบียร์ด ทรงมีหลายพระนาม ในพงศาวดารแองโกล-แซ็กซอน (Anglo-Saxon Chronicles) ใช้ "สเวนชาวเดนส์" (Sven the Dane) หรือ "สวีเกน" (Swegen) หรือ “Tuck”; ในภาษานอร์เวย์โบราณ “Sveinn Tjúguskegg”; ในภาษานอร์เวย์ “Svein Tjugeskjegg”; ในภาษาสวีเดน “Sven Tveskägg”; ในภาษาเดนมาร์ก “Svend Tveskæg” จาก “Tjugeskæg” เดิม หรือ “Tyvskæg” พระเจ้าสเวน ฟอร์คเบียร์ดทรงเป็นผู้นำชาวไวกิงและเป็นพระราชบิดาของพระเจ้าคนุตมหาราช เมื่อพระเจ้าฮารัลด์ บลูทูท พระราชบิดาเสด็จสวรรคตราวปลายปี ค.ศ. 986 หรือต้นปี ค.ศ. 987 สเวน ฟอร์คเบียร์ดก็ขึ้นครองราชย์เป็นพระมหากษัตริย์เดนมาร์ก ในปี ค.ศ. 1000 ทรงเป็นพันธมิตรกับ Trondejarl Erik of Lade ซึ่งทำให้ได้ครองราชย์เป็นพระมหากษัตริย์นอร์เวย์ และเมื่อไม่นานก่อนที่จะเสด็จสวรรคตก็ได้รับชัยชนะต่ออังกฤษและได้เป็นพระมหากษัตริย์อังกฤษและในปี 1013 ในเดือนสุดท้ายก่อนที่จะเสด็จสวรรคตทรงเป็นพระมหากษัตริย์จักรวรรดิทะเลเหนือ

**อ้างอิง**

**ดูเพิ่ม**
 ราชอาณาจักรอังกฤษ- ราชอาณาจักรเดนมาร์ก- ราชอาณาจักรนอร์เวย์
หมวดหมู่:พระมหากษัตริย์อังกฤษ
หมวดหมู่:พระมหากษัตริย์เดนมาร์ก
หมวดหมู่:พระมหากษัตริย์นอร์เวย์
กอญัก

Cognac Braastad XO
กอญัก (k yak, also - -, Fr-Paris--Cognac.ogg) เป็นเครื่องดื่มแอลกอฮอล์ประเภทบรั่นดีชนิดหนึ่งซึ่งถูกตั้งชื่อมาจากเทศบาลกอญัก ประเทศฝรั่งเศส มันถูกผลิตขึ้นในพื้นที่การเพาะปลูกองุ่นสำหรับทำไวน์โดยรอบในจังหวัดชาร็องต์ และจังหวัดชาร็องต์-มารีตีม
การผลิตกอญักนั้นอยู่ภายใต้การระบุถึงการรับรองเป็นภาษาฝรั่งเศส คำว่า appellation d'origine contrôlée (AOC) ซึ่งหมายถึง "การกำหนดควบคุมของแหล่งกำเนิด" ด้วยวิธีการผลิตและการตั้งชื่อที่ต้องการเพื่อให้เป็นไปตามข้อกำหนดทางกฏหมายบางประการ ในบรรดาองุ่นที่เฉพาะเจาะจง ugni blanc หรือที่รู้จักกันในท้องถิ่นว่า แซ็งเตมีลียง ซึ่งมีการใช้กันอย่างแพร่หลายมากที่สุด บรั่นดีต้องกลั่นถึงสองครั้งในหม้อกลั่นทองแดง และหมักบ่มอย่างน้อยสองปีในถังไม้โอ๊กฝรั่งเศสซึ่งมาจากลีมูแซ็งหรือ Tronçais กอญักได้เติบโตในลักษณะเดียวกันกับยุควิสกี้และถังไวน์ และกอญักส่วนใหญ่จะใช้เวลายาวนานกว่า "อยู่บนไม้" ตามข้อกำหนดกฎหมายขั้นต่ำ

**คุณภาพและอายุ**
กอญักบรรจุขวดจะมีจำนวนดาวที่ปรากฏบนฉลาก หมายถึงคุณภาพและอายุของเหล่านั้น- V.S. (Very Superior) หรือ ✯✯✯ (สามดาว) เป็นการผสมผสาน Brandy ที่มีอายุน้อยที่สุดอย่างน้อย 2 ปีในถัง- V.S.O.P. (Very Superior Old Pale) หรือ Reserve เป็นการผสมผสาน Brandy ที่มีอายุน้อยที่สุดอย่างน้อย 4 ปีในถัง- X.O. (Xtra Old) หรือ Napoléon เป็นการผสมผสาน Brandy ที่มีอายุน้อยที่สุดอย่างน้อย 6 ปีในถัง

**ภูมิภาคการผลิต**
#Grande Champagne หรือ Fine Champagne
# Petite Champagne
# Borderie
# Fine Bois
# Bons Bois
# Bois ordinaires หรือ Bois de Terroir

**อ้างอิง**
หมวดหมู่:สุรา
หมวดหมู่:เครื่องดื่มแอลกอฮอล์ฝรั่งเศส
พระมหากษัตริย์สวีเดน

ราชาธิปไตยแห่งสวีเดน (monarki i Sverige) คือระบอบราชาธิปไตยภายใต้รัฐธรรมนูญที่ราชอาณาจักรสวีเดนใช้มายาวนาน พระมหากษัตริย์ทรงมีตำแหน่งเป็นเพียงประมุขของประเทศเท่านั้น โดยพระองค์ไม่มีพระราชอำนาจทางการเมือง ซึ่งพระมหากษัตริย์สวีเดนทรงเป็นพระประมุขสูงสุดรวมทั้งยังได้รับความเคารพจากสังคมของสวีเดนมาโดยตลอด ทั้งนี้สวีเดนได้เริ่มใช้ระบอบราชาธิปไตยภายใต้รัฐธรรมนูญพร้อม ๆ กับการเริ่มใช้ระบบรัฐสภาที่มีพระราชพิธียุ่งยากมากมาย นอกจากนี้พระมหากษัตริย์ยังสามารถมีพระราชโองการไปถึงรัฐบาลและกองทัพได้อีกด้วย ในปี ค.ศ. 1810 รัฐธรรมนูญสวีเดนว่าด้วยการสืบทอดราชสมบัติได้กำหนดให้ราชวงศ์แบร์นาด็อตเป็นราชวงศ์แห่งสวีเดน อีกทั้งผู้สืบทอดราชสมบัติต้องนับถือศาสนาคริสต์นิกายโปรเตสแตนต์ ซึ่งพระมหากษัตริย์สวีเดนองค์ปัจจุบันก็คือสมเด็จพระราชาธิบดีคาร์ลที่ 16 กุสตาฟ

**ประวัติศาสตร์**
สัญลักษณ์ประจำพระองค์
สวีเดนมีพระมหากษัตริย์เป็นของตนเองมาตั้งแต่ยุคก่อนประวัติศาสตร์ในช่วงศตวรรษที่ 1 แทซิทัส นักประวัติศาสตร์ของโรมันได้บันทึกว่าเผ่าซิโอเนส (เผ่าโบราณที่อาศัยอยู่บริเวณสวีเดนในปัจจุบัน) มีพระราชาปกครอง ซึ่งลำดับการสืบสันตติวงศ์ยังไม่มีผู้ใดทราบแน่ชัด มีเพียง ซากา (อังกฤษ: Saga เป็นบันทึกทางประวัติศาสตร์ของชาวไวกิง เกี่ยวกับดินแดนแถบสแกนดิเนเวีย) ที่ใช้อ้างอิงเท่านั้น แต่ก็ยังคงเป็นที่ถกเถียงอยู่ในปัจจุบัน
แต่เดิมพระมหากษัตริย์สวีเดนมีพระราชอำนาจเพียงเล็กน้อย ส่งผลจำกัดในเรื่องการทำศึกสงคราม โดยผู้พิพากษาและพระสงฆ์จะต้องเป็นสักขีพยานของความบกพร่องในการใช้อำนาจในครั้งนี้ด้วย ทั้งนี้ศิลาจารึกนับพันได้จารึกไว้เช่นกันแต่ไม่มีบันทึกเกี่ยวกับพระมหากษัตริย์เลย อย่างไรก็ตามพระราชอำนาจของพระมหากษัตริย์ก็ยังคงได้รับการสนับสนุนจากศาสนจักร ทำให้มีพระราชอำนาจมากขึ้นในระหว่างคริสต์ศตวรรษที่ 11 และในคริสต์ศตวรรษต่อมา พระราชอำนาจของพระมหากษัตริย์สวีเดนก็เพิ่มมากขึ้นเรื่อย ๆ ตามประเพณีแล้วพระมหากษัตริย์จะทรงบรมราชาภิเษกที่แท่นหินแห่งโมรา ซึ่งเป็นสถานที่ประชาชนมีสิทธิจะยอมรับหรือไม่ยอมรับพระมหากษัตริย์พระองค์ใหม่ได้ ซึ่งพิธีกรรมนี้สืบทอดจากพระมหากษัตริย์สวีเดนพระองค์ก่อน ๆ มาตั้งแต่ปี ค.ศ. 1544 ซึ่งในปัจจุบันพระราชวงศ์แบร์นาด็อตปกครองสวีเดนมาตั้งแต่ช่วงสงครามนโปเลียน และต่อมาสวีเดนก็ต้องสูญเสียฟินแลนด์และส่วนตะวันออกของรีล์มให้แก่จักรวรรดิรัสเซีย ทั้งนี้ตามบทบัญญัติในรัฐธรรมนูญแห่งราชอาณาจักรสวีเดนระบุไว้ว่าพระมหากษัตริย์ทรงเป็นเพียงประมุขแห่งรัฐเท่านั้นและไม่มีพระราชอำนาจทางการเมือง

**รายพระนามพระมหากษัตริย์สวีเดน**
หมวดหมู่:ประเทศสวีเดน
แก่นตะวัน

แก่นตะวัน หรือ ทานตะวันหัว (Jerusalem artichoke หรือ sunchoke)   เป็นพืชดอกในตระกูลทานตะวัน มีถิ่นกำเนิดในทวีปอเมริกาเหนือ ชาวอินเดียนแดงปลูกไว้รับประทานหัว โดยเชื่อว่ามีสรรพคุณช่วยทำให้เจริญอาหาร ต่อมาจึงแพร่หลายไปในสหรัฐอเมริกาและยุโรป 

**ลักษณะ**
แก่นตะวัน เป็นพืชล้มลุก มีหัวสะสมอาหาร หัวเป็นตะปุ่มตะป่ำ ไม่เรียบ คล้ายหัวของขิงและข่า มีสีหลายสี เช่น สีขาว สีเหลือง สีแดง สีม่วง รับประทานได้ ผิวใบสาก  ใบรีรูปไข่ บางพันธุ์มีขอบใบหยักลักษณะต้น สูง 1.5-2.0 ม. มีขนตามกิ่งและใบ ดอก เป็นทรงกลมแบน สีเหลือง คล้ายดอกทานตะวัน หรือบัวตอง ออกดอกเป็นช่อ สีเหลืองคล้ายดอกทานตะวัน มีโครโมโซมเป็น hexaploid เป็นพืชวันสั้น ช่วงแสงวิกฤตน้อยกว่า 14 ชั่วโมง การเจริญเติบโตของแก่นตะวันมีสองช่วง ช่วงแรกนับตั้งแต่ปลูกจนถึงออกดอกครั้งแรก แก่นตะวันจะสะสมอาหารในใบและลำต้น ช่วงที่สองหลังจากดอกแรกบานจนถึงระยะเก็บเกี่ยว ใบจะหลุดร่วง อาหารสะสมที่ใบถูกส่งไปที่หัว 

**การเพาะปลูกและดูแล**
สมุนไพรแก่นตะวัน เป็นพืชที่ปลูกง่าย ลักษณะปลูกคล้ายกับ ขมิ้นชัน เติบโตในดินร่วนปนทรายได้ดี และให้ผลผลิตดีด้วยดินร่วนปนทรายสามารถปลูกได้ทุกฤดู โดยเฉพาะช่วงฤดูฝนจะดีที่สุด แต่ระวังอย่าให้น้ำขัง เพราะจะทำให้หัวแก่นตะวันเน่าได้

**การใช้ประโยชน์**
หัวแก่นตะวัน
หัวใช้รับประทานสดเป็นผัก ใช้ทำขนมหรือต้มรับประทาน  ภายในหัวมีน้ำ 80% และคาร์โบไฮเดรต ประมาณ 18% โดยคาร์โบไฮเดรตส่วนใหญ่เป็นอินนูลิน (Inulin) เป็นสารเยื่อใยอาหารที่ให้ความหวาน จะไม่ถูกย่อยในกระเพาะ และลำไส้เล็ก อยู่ในระบบทางเดินอาหารเป็นเวลานาน ทำให้ไม่รู้สึกหิว กินอาหารได้น้อย ช่วยลดความอ้วนและป้องกันโรคเบาหวาน ในเชิงอุตสาหกรรมใช้หัวแก่นตะวันเป็นวัตถุดิบสำหรับสกัดน้ำตาลอินนูลินได้
หัวแก่นตะวันใช้ปรุงอาหารแทนมันฝรั่งได้  โดยให้เนื้อสัมผัสเช่นเดียวกันแต่รสหวานกว่า เหมาะสำหรับใส่ในสลัด คาร์โบไฮเดรตในหัวจะนุ่มถ้าต้มสุก แต่จะคงสภาพได้ดีกว่านึ่ง แก่นตะวันมี โพแทสเซียม 650 mg ต่อ 150g มีเหล็กสูง และมีเส้นใย ไนอาซิน ไทอามีน ฟอสฟอรัส และทองแดง 
ในเมนูอาหารไทย แก่นตะวันสามารถปรุงเป็นส้มตำได้
หัวแก่นตะวัน เป็นวัตถุดิบแปรรูปเป็นเอทานอลและสุราได้ ใน Baden-Württemberg ประเทศเยอรมัน หัวแก่นตะวันมากกว่า 90% ใช้ในการผลิตสุราเรียกว่า "Topi" หรือ "Rossler"
ลำต้นและใบใช้เป็นอาหารสัตว์ โดยมีสารอาหารที่ย่อยได้ทั้งหมดมากกว่าถั่วอัลฟัลฟา แต่มีโปรตีนน้อยกว่า  ลำต้นนำไปหมักทำเอทานอลได้เช่นเดียวกัน

**อ้างอิง**

**แหล่งข้อมูลอื่น**
 แก่นตะวัน- Helianthus tuberosus-  Helianthus tuberosus – Plants for a Future database-  Jerusalem artichoke – Ohio Perennial & Biennial Weed Guide-  NutritionData, Complete nutritional info.-  Purdue University Alternative Field Crops Manual: Jerusalem Artichoke
หมวดหมู่:พืชไร่
หมวดหมู่:พืชที่รับประทานได้
หมวดหมู่:สมุนไพร
หมวดหมู่:วงศ์ทานตะวัน
จินดา ศิริมานนท์

จินดา ศิริมานนท์ (6 ธันวาคม พ.ศ. 2460 - 26 เมษายน พ.ศ. 2556) นักเขียนชาวไทย เป็นภริยาและเป็นผู้อยู่เบื้องหลังการทำงานของ สุภา ศิริมานนท์ นักหนังสือพิมพ์แนวหน้าของไทย

**ประวัติ**
จินดา ศิริมานนท์ มีนามเดิมว่า จินดา สุนทรโรหิต เป็นบุตรสาวของหลวงสุภาเทพ (โต สุนทรโรหิต) ยกระบัตร์ศาลอุทธรณ์   จบการศึกษาด้านการพยาบาล พบกับสุภา ศิริมานนท์ และแต่งงานกันเมื่อวันที่ 7 สิงหาคม พ.ศ. 2486 

**การทำงาน**
จินดา ช่วยงานการทำหนังสือของสุภามาโดยตลอด ช่วง พ.ศ. 2486-2488 เมื่อสุภา ศิริมานนท์ เป็นบรรณาธิการหนังสือพิมพ์ "นิกรวันอาทิตย์"  จินดาทำหน้าที่ช่วยคัดเลือกเรื่อง เขียนบทวิจารณ์และแนะนำหนังสือ ใช้นามปากกาว่า "จ.ส.ร" (ย่อมาจาก จินดา สุนทรโรหิต)  ช่วงหลังสงครามโลกครั้งที่สอง สุภาก่อตั้งนิตยสาร "อักษรสาส์น" ระหว่าง พ.ศ. 2492-2495 เป็นนิตยสารหัวก้าวหน้า ซึ่งมีเนื้อหาแนวสังคมนิยมในสมัยนั้น จินดาร่วมจัดทำนิตยสารอักษรสาส์นในตำแหน่งผู้จัดการ  มีหน้าที่เขียนแนะนำและวิจารณ์หนังสือ จนกระทั่งนิตยสารถูกสั่งปิด และสุภา ศิริมานนท์ ถูกจับกุมด้วยข้อหากบฏสันติภาพ เมื่อวันที่ 10 พฤศจิกายน พ.ศ. 2495 ถูกคุมขังและสอบสวนอยู่ 60 วัน  

จินดา ศิริมานนท์ หันมาทำสถานรับเลี้ยงเด็กเพื่อหารายได้พิเศษที่บ้าน และทำต่อเนื่องมาประมาณ 30 ปี จนกระทั่งสุภา ศิริมานนท์เสียชีวิตในปี พ.ศ. 2529 จินดาได้ก่อตั้งกองทุนชื่อ กองทุนสุภา ศิริมานนท์ เพื่อเผยแพร่ประวัติชีวิตและงานของสามี  โดยจัดพิมพ์ผลงานของสุภา  เช่น "เหยียบยุโรป", "แคปิตะลิสม์", "เจ็งกิ๊ซข่าน", "วรรณสาส์นสำนึก"  รวมทั้งผลักดันให้มีการจัดพิมพ์หนังสือ ผู้อยู่เหนือเงื่อนไข? เป็นนวนิยายที่สุภา ศิริมานนท์ เขียนไว้ตั้งแต่ปี พ.ศ. 2496 แต่ไม่ได้เคยได้ตีพิมพ์ เพราะไม่มีสำนักพิมพ์ใดกล้าจัดพิมพ์ เนื่องจากนำเสนอข้อมูลใหม่เกี่ยวกับการปลงพระชนม์ สมเด็จพระเจ้าตากสินมหาราช ในช่วงปลายรัชสมัยกรุงธนบุรี 

**ปั้นปลาย**
หลังการเสียชีวิตของสุภา ศิริมานนท์ จินดากลับมาเขียนหนังสืออีกครั้ง คือ สารคดีบันทึกการเดินทางไปอินเดีย ชื่อ "ไปเยือนถิ่นพุทธภูมิ"  (พ.ศ. 2533) และบันทึกการเดินทางเมื่อครั้งเดินทางไปคารวะนายปรีดี พนมยงค์ ที่ประเทศฝรั่งเศส ชื่อ “ความทรงจำจากบ้านชานกรุงปารีส” (พ.ศ. 2536) 
จินดา ศิริมานนท์ ได้รับการยกย่องเชิดชูเกียรติ จากสมาคมนักเขียนแห่งประเทศไทย รับรางวัลนราธิป ประจำปี พ.ศ. 2550  เมื่อวันที่ 3 กุมภาพันธ์ พ.ศ. 2551 

**อ้างอิง**
หมวดหมู่:นักเขียนชาวไทย
หมวดหมู่:นามปากกา
หมวดหมู่:นักหนังสือพิมพ์ชาวไทย